ZF: Decalajele din economie se adâncesc: Bucureştiul, Clujul şi Timişul au „furat“ trei sferturi din totalul celor 320.000 de noi angajări din ultimii 10 ani EconomieTop News by Actual de Cluj 215

Trei judeţe au făcut 75% din totalul angajărilor din ultimul deceniu, iar în 17 judeţe numărul de salariaţi a scăzut.

Angajatorii din municipiul Bu­cu­­reşti şi din judeţele Ilfov, Cluj şi Timiş au creat 243.000 de noi locuri de muncă în pe­rioada iunie 2009 – iunie 2018, acestea re­prezentând 75% din totalul celor peste 320.000 de joburi „nete“ create în ultimul de­ce­niu, arată datele centralizate de ZF pe ba­za in­for­ma­ţiilor de la Institutul Naţional de Statistică.

„Dezvoltarea a fost şi este foarte inegală în profil teritorial. Discutăm despre creştere eco­no­mică, dar dacă ne uităm la distribuţia ritmului de creştere economică pe judeţe, observăm ace­­laşi tipar ca şi cel al angajărilor. Sunt câteva zo­ne – în primul rând regiunea Bucureşti-Ilfov – care sunt lideri în ceea ce priveşte creşterea eco­no­mică şi ritmul de creştere a veniturilor, pe când unele judeţe din Moldova bat pasul pe loc de ani de zile, iar aceasta este cauza migraţiei“, a ex­plicat analistul economic Aurelian Dochia, pentru Ziarul Financiar.

Pe lângă Bucureşti şi judeţul Ilfov (+164.000 de joburi în 10 ani), în topul zonelor în care s-au făcut cele mai multe noi angajări în ul­ti­mii zece ani se află Cluj (+43.800), Timiş (+35.500) şi Braşov (+22.500).

Nici un comentariu